text: আমতলীতে দর্জি দোকানগুলোতে নতুন পোষাক তৈরির ধুম পরেছে - barisal news and entertainment 24x7 - barisallive24.com
  আমতলীতে দর্জি দোকানগুলোতে নতুন পোষাক তৈরির ধুম পরেছে
  জুন ১৯ ২০১৭, ২৩:৩৭
  আমতলী প্রতিনিধি: ঈদ-উল ফিতরকে সামনে রেখে বরগুনা জেলা আমতলী ও তালতলী উপজেলা শহরের দর্জি দোকান গুলোতো নতুন পোশাক তৈরির ধুম পড়েছে। এর ফলে ব্যস্ততা বেড়ে চলেছে দর্জি দোকান গুলোতে। প্রতিটি দর্জি দোকানের কারিগরদের এখন নিঘুম রাত কাটছে। রাত জেগে তৈরি করছে নিত্যনতুন ডিজাইনের জামা-কাপড়। যেন কথা বলার সময় পর্যন্ত নেই তাদের। উপজেলার বিভিন্ন মার্কেটের দর্জি দোকানগুলো গুড়ে দেখা যায়, প্রতিটি দর্জি কারিগররা ব্যস্ত সময় পার করছে। ঈদের প্রচুর কাজ জমে আছে দোকান গুলোতে। তাই কথা বলার সময়ও নেই তাদের। জাফর টেইলার্স-এর কাটার মাস্টারও মালিক আবু জাফর বলেন, গত বছরের তুলনায় এবার রোজার প্রথম থেকেই অর্ডার শুরু হয়েছে। এছাড়াও দশ রোজার পর থেকে অনেকটা বেশি অর্ডার আসছে। দোকানের সবাই এখন
  অনেক ব্যস্ত। এবারে থ্রি-পিস, ব্লাউজ, চুড়িদার ওশেরওয়ানী নামের পোশাক তৈরি হচ্ছে বেশি। মো.মনিরুল ইসলাম বাচ্চু আসমা ট্রেইর্লাসের কাটার মাস্টার মো.ব্চ্চু বলেন, এখন পর্যন্ত আমরা অর্ডার নিচ্ছি। পঁচিশ রোজা পর থেকে আমরা অর্ডার নেয়া বন্ধ করে দেব। ইতোমধ্যে অনেকেই অর্ডার নেয়া বন্ধকরে দেয়া হয়েছে বলেও তিনি জানান। দশম শ্রেনীর স্কুল ছাত্রী মোসা.তানিয়া জানান, ঈদে সবাই নানা ডিজাইনের পোশাক সেলাই করলেও আমার পছন্দ নরমাল ত্রি-পিস। তবে এটা পরেই আমি স্বস্তি অনুভব করি। আমতলী উপজেলার বিভিন্ন দর্জি মালিকদের কাছে অতিরিক্ত মজুরি নেয়ার বিষয় জানতে চাইলে তারা এ প্রতিনিধিকে জানান, ঈদ উপলক্ষে কারিগরদের বেতনের পাশাপাশি বোনাসও দিতে হয় তাই একটু বেশিই মজুরি নেয়া হচ্ছে। তবে তা অতিরিক্ত বলে মনে করছেনা তরুন-তরুনী ও অন্যান্য গ্রাহকরা।